ଅର୍ଗସ ବ୍ୟୁରୋଃ ଆଜି ଠାରୁ ସ୍କୁଲ ଖୋଲିଛି । କୋଭିଡ 19ର ସମସ୍ତ ଗାଇଡ ଲାଇନକୁ ଦୃଷ୍ଟିରେ ରଖି ସ୍କୁଲ ଖୋଲା ଯାଇଛି ।ତେବେ ହ୍ରାସ ପାଇଥିବା କୋଭିଡ୍-୧୯ ସଂକ୍ରମଣ ପରିସ୍ଥିତିକୁ ବିଚାର କରି ସରକାର ରାଜ୍ୟରେ ଥିବା ସମସ୍ତ ବୈଷୟିକ ବିଶ୍ୱବିଦ୍ୟାଳୟ, ଇଞ୍ଜିନିୟରିଙ୍ଗ୍ ଓ ବୃତ୍ତିଗତ ମହାବିଦ୍ୟାଳୟ ଏବଂ ଡିପ୍ଲୋମା/ପୋଷ୍ଟ୍ ଡିପ୍ଲୋମା ପ୍ରତିଷ୍ଠାନଗୁଡ଼ିକୁ ଜାନୁଆରି ୧୧ ତାରିଖରୁ ଖୋଲିବାକୁ ନିଷ୍ପତ୍ତି ନେଇଛନ୍ତି ।
ଦକ୍ଷତା ବିକାଶ ଏବଂ ବୈଷୟିକ ଶିକ୍ଷା ବିଭାଗ ପ୍ରଶାସନ ଅଧୀନରେ ଥିବା ଏହି ସବୁ ପ୍ରତିଷ୍ଠାନଗୁଡ଼ିକ ସୋମବାର ଠାରୁ (୧୧ ଜାନୁଆରି) ପିଜି, ୟୁଜି ଓ ଡିପ୍ଲୋମା କରୁଥିବା ଶେଷବର୍ଷ ଶିକ୍ଷାର୍ଥୀଙ୍କ ପାଇଁ କ୍ଲାସ୍ରୁମ୍ରେ ଶିକ୍ଷାଦାନ ଆରମ୍ଭ କରାଯିବ। ଏଥିନିମନ୍ତେ ସରକାର 'ଷ୍ଟାଣ୍ଡାର୍ଡ ଅପରେଟିଙ୍ଗ୍ ପ୍ରୋସିଜିଓର୍' (ଏସ୍ଓପି) ମଧ୍ୟ ଜାରି କରିଛନ୍ତି।
ଅନ୍ୟପକ୍ଷରେ କୋଭିଡ୍ କଟକଣା ମଧ୍ୟରେ ଶୁକ୍ରବାରଠାରୁ ସ୍କୁଲ ଖୋଲିଛି । କେବଳ ଦଶମ ଓ ଦ୍ବାଦଶ ଶ୍ରେଣୀ ଛାତ୍ରଛାତ୍ରୀ ସ୍କୁଲ ଆସିଛନ୍ତି । ଏଥିଲାଗି ଉଭୟ ସରକାରୀ ଓ ଘରୋଇ ସ୍କୁଲଗୁଡ଼ିକରେ ବ୍ୟପକ ପ୍ରସ୍ତୁତି ହୋଇଛି। ଛାତ୍ରଛାତ୍ରୀ ମାସ୍କ ପରିଧାନ କରିବା ସହ ସ୍କୁଲକୁ ପ୍ରବେଶ ସମୟରେ ହାତ ସାନିଟାଇଜ୍ କରିବା ଦେଖିବାକୁ ମିଳିଛି।
ଭୁବନେଶ୍ୱରଃ ଲୋକଙ୍କୁ ଭୂଆଁ ବୁଲାଇବାକୁ ଅଭୟଙ୍କ ଧୂଆଁବାଣ । ସାଂଘାତିକ ଅଭିଯୋଗ ଆଣିଲେ ବିଜେପି ସାଧାରଣ ସମ୍ପାଦିକା ଲେଖାଶ୍ରୀ ସାମନ୍ତସିଂହାର । 5 ବର୍ଷ ହେଲା ଯାହା କଲେନି ତାହା ଲୋକଙ୍କ ଚାପରେ 7ଦିନ ମଧ୍ୟରେ କରୁଛନ୍ତି ଡିଜିପି । ଏଭଳି ଟ୍ୱିଟ କରି ସମାଲୋଚନା କରିଛନ୍ତି ଲେଖାଶ୍ରୀ । ବାବୁ 7ଦିନରେ ସବୁ ନିଖୋଜ 27ହଜାର ଶିଶୁକୁ ଖୋଜି ଦେଇଛନ୍ତି ।
